cyanic-selkie/wikianc huggingface dataset:
Aune Kallinen
Kallinen on kirjoittanut artikkelin teatterin uudesta poliittisuudesta Nykyteatterikirja - 2000-luvun alun uusi skene -teokseen (toim. Annukka Ruuskanen LIKE 2011), jossa hän pohtii oman työskentelynsä periaatteita. Hän on problematisoinut töissään eturyhmäpolitiikaksi typistyvää yhteiskunnallista taidetta, valtaa sekä viihdettä. Hän haluaa töissään näyttää sen, että erilaiset poliittiset totuudet voivat elää yhtä aikaa. Henkilökohtaisuus ei tarkoita hänelle itseilmaisua tai halua paljastaa itsestään jotain. Henkilökohtainen on hänelle töissään arvokasta koska se on myös yleistä ja poliittisesti tunnustettua. Hän on pyrkinyt etenkin Yhteiskunnallista liikettä -trilogiassa luomaan yhteisen, moniäänisen, ennalta määrittelemättömän näyttämön yhdessä yleisön kanssa. Esitystä on kuvailtu nykypäivän Joseph Beuysin tyyliseksi.
Aune Kallinen on tehnyt yhteistyötä muun muassa ohjaaja Minna Harjuniemen, kuvataiteilija Teemu Mäen, kuvataiteilija Jaana Kokon, muusikko Laura Murtomaan, koreografi Jenni Koistisen ja dramaturgi Tuomas Timosen kanssa.
Greg Brough
Gregory John ”Greg” Brough (26. maaliskuuta 1951 Surfers Paradise, Queensland – 9. maaliskuuta 2014 Beechmont, Queensland ) oli australialainen uimari ja olympiamitalisti. Hän voitti olympiapronssia 1 500 metrin vapaauinnista Méxicosta 1968. Hän sijoittui Méxicossa myös neljänneksi 400 metrin vapaauinnissa.
Brough voitti vuoden 1970 Kansainyhteisön kisoista pronssia 1 500 metrin vapaauinnista.
Moonlight Shadow
”Moonlight Shadow” on brittiläisen multi-instrumentalisti Mike Oldfieldin kappale, joka julkaistiin hänen kahdeksannen studioalbuminsa Crisesin toisena singlenä toukokuussa 1983. Kappaleella esiintyy laulajana skotlantilainen Maggie Reilly, joka oli aloittanut yhteistyön Mike Oldfieldin kanssa vuonna 1980. ”Moonlight Shadow” on Oldfieldin uran menestynein kappale, joka saavutti singlelistojen kärkisijoja ympäri Eurooppaa.
Bruno Cortez
Bruno Cortez (s. 11. maaliskuuta 1987 Rio de Janeiro) on brasilialainen jalkapalloilija.
Jalkapallomaajoukkue
Cortez debytoi Brasilian maajoukkueessa 2011.
Sieniyökkönen
Sieniyökkönen (Parascotia fuliginaria) on huomattavan paljon mittaria muistuttava yökkönen.
Koko ja ulkonäkö
Pienikokoinen ja hentorakenteinen perhonen, jonka olemus ei muistuta lainkaan yökköstä vaan on harhaanjohtavan mittarimainen. Sekä etu- että takasiivet ovat leveät, pyöreäkärkiset, pohjaväriltään mustanharmaat. Ulomman poikkiviirun ulkopuolella sekä himmeämmän aaltoviirun kohdalla on kellertävää väriä. Siivissä on myös musta keskitäplä. Lajin siipisuomut irtoavat herkästi ja perhoset ovat usein kuluneita. Koiraan tuntosarvet ovat selvästi kaksoiskampahampaiset. Siipien kärkiväli on 15–28 mm.
Levinneisyys ja lentoaika
Sieniyökköstä tavataan suurimmassa osassa Eurooppaa ja idässä Uralille ja Kaukasukselle saakka. Välimeren alueella se on paikoittainen. Suomessa laji on melko yleinen ja havaintoja on tehty Keski-Pohjanmaan ja Pohjois-Karjalan korkeudelle saakka. Perhoset lentävät yhtenä sukupolvena kesä-heinäkuun vaihteesta elokuun loppupuolelle. Lennon huippu on heinäkuun lopulla.
Elinympäristö ja elintavat
Sieniyökkönen elää lehti- ja sekametsissä, puistoissa ja puutarhoissa, erityisesti sellaisissa, joissa kasvaa ikääntyneitä puita. Perhoset lentävät yöllä ja tulevat sekä valolle että syötille. Keskenkasvuinen toukka talvehtii. Kotelo sijaitsee seitin suojaamana maassa tai kaarnanraossa.
Ravintokasvi
Toukka elää puiden rungoilla kasvavilla jäkälillä ja käävillä sekä laholla puuaineksella.
T. S. Vehkakorpi
Toivo Salomon Järvinen, kirjailijanimi T. S. Vehkakorpi (8. kesäkuuta 1890 Teisko – 14. lokakuuta 1960 Helsinki ) oli suomalainen toimittaja, runoilija ja kääntäjä.
Järvinen syntyi metsänvartijan perheeseen. Hän harrasti itseopiskelua ja työskenteli Sosialidemokraatin oikolukijana ja uutishankkijana vuosina 1912–1913, Työläisen toimittajana vuoteen 1914–1916, Työläisnuorison toimittajana vuosina 1916–1917 ja Vapaan Sanan toimitussihteerinä vuosina 1917–1918.
Järvinen julkaisi runoja lehdissä ja tilapäisjulkaisuissa. Häneltä on ilmestynyt myös kaksi runokokoelmaa.
Suomennoksia
Nimellä Toivo S. Järvinen:
Fassoudébé
Fassoudébé on maalaiskunta ja sen keskuskylä Kayesin alueen Diéman piirissä Malissa. Se sijaitsee 75 kilometriä Diémasta pohjoiseen. Kunnassa on 5 500 ja keskuskylässä 2 500 asukasta (vuonna 2009).
Fassoudébén kunnan pinta-ala on 150 neliökilometriä. Se rajoittuu koillisessa Diéman piirin Guédébinén, kaakossa ja etelässä Béman, lounaassa Nioron piirin Simbin ja luoteessa Guétéman kuntiin. Kunnan alue on pinnanmuodostukseltaan lähinnä tasankoa. Vesistöjä ovat sadekauden jälkeen kuivuvat tulva-altaat.
Seutu kuuluu Sahelin vyöhykkeeseen. Vuotuinen sademäärä on 400–500 millimetriä. Kasvillisuus on heinäaroa, jolla kasvaa matalia puita ja pensaita.
Kuntaan kuuluu kolme kylää. Asukkaista 95 % on fulbeja, 2,5 % diawandoja ja 2,5 % soninkeja. Yleisimmät kielet ovat fulani ja bambara.
Fassoudébén kautta kulkee Diéman ja Nioron välinen päällystetty maantie. Seudun pääelinkeinot ovat maanviljely ja laiduntamiseen perustuva karjanhoito. Tärkeimmät viljelykasvit ovat durra, hirssi ja maapähkinä. Kotieläimiä ovat naudat, lampaat, vuohet, hevoset, aasit ja siipikarja. Lisäksi harjoitetaan käsityöammatteja ja kaupankäyntiä. Nuoriso hakeutuu ansiotöihin kaupunkeihin tai pyrkii muuttamaan ulkomaille.
Kunnassa toimii kaksi alakoulua ja kolme lukutaitokeskusta. Koulua käy 10–15 % lapsista. Fassoudébéssa on terveyskeskus. Vesihuolto käsittää kaivoja ja porakaivoja.
Fredrik I
Fredrik I tarkoittaa seuraavia hallitsijoita:
Pride and Prejudice and Zombies
Pride and Prejudice and Zombies (tai Pride + Prejudice + Zombies) on vuonna 2016 ensi-iltansa saanut yhdysvaltalais-brittiläinen elokuva, joka perustuu Seth Grahame-Smithin vuonna 2009 julkaistuun teokseen Ylpeys ja ennakkoluulo ja zombit. Teokset parodioivat Jane Austenin romaania Ylpeys ja ennakkoluulo sijoittaen 1800-luvun Englantiin zombi-teeman. Elokuvan on ohjannut Burr Steers, ja sen pääosia näyttelevät Lily James, Sam Riley, Jack Huston, Bella Heathcote, Douglas Booth, Matt Smith, Charles Dance ja Lena Headey.
Robert Stephens
Robert Graham Stephens (14. heinäkuuta 1931 – 12. marraskuuta 1995) oli brittiläinen näyttelijä. Stephens syntyi Bristolissa Englannissa ja nousi yhdeksi arvostetuimmista näyttelijöistä 1960-luvulla. Hän keskittyi enimmäkseen teatteriin, mutta esiintyi myös muutamissa elokuvissa kuten Teddy Lloydina elokuvassa Miss Jean Brodien parhaat vuodet (1969) kolmannen vaimonsa Maggie Smithin kanssa ja Sherlock Holmesina Sherlock Holmesin salaisuus (1970).
Japanin Grand Prix 2009
Japanin Grand Prix 2009 (virallisesti 2009 Formula 1 Fuji Television Japanese Grand Prix) oli Formula 1 -kauden 15. osakilpailu, joka ajettiin 4. lokakuuta Suzukan moottoriradalla Japanissa. Japanin GP ajettiin jälleen Suzukassa kahden välivuoden jälkeen.
Robert Stephens
Stephens oli naimisissa neljä kertaa. Ensimmäisestä liitostaan (1951–1952) Nora Ann Simmondsin kanssa heillä on yksi lapsi, Michael Stephens. Vuosina 1956–1967 hän oli naimisissa Tarn Bassettin kanssa ja heillä on yksi yhteinen tytär, Lucy. Kesäkuussa 1967 Stephens meni naimisiin näyttelijä Maggie Smithin kanssa ja heille syntyi kaksi poikaa, Chris Larkin ja Toby Stephens, ja he erosivat vuonna 1974. Vuonna 1995 Stephens meni naimisiin Patricia Quinnin kanssa, mutta avioliitto päättyi Stephensin kuolemaan marraskuussa 1995.
Japanin Grand Prix 2009
Vapaat harjoitukset
Perjantain ensimmäisissä vapaissa harjoituksissa Toyotan kolmoskuljettaja Kamui Kobayashi pääsi ajamaan Timo Glockin tilalla joka oli kuumeessa.
Aika-ajot
Lauantain aika-ajoja sävyttivät lukuisat ulosajot ja niistä aiheutuneet kolme punaista lippua. Toro Rosso -kuljettaja Sébastien Buemi ajoi heti ensimmäisen aika-ajo-osion alussa ulos Degner-mutkassa ja ajautui auton perä edellä rengasvalliin. Osuma ei kuitenkaan ollut kova, joten Buemi pystyi jatkamaan. Hän palasi radalle osion loppupuolella ja selviytyi aina viimeiseen aika-ajo-osioon saakka. Toisessa aika-ajo-osiossa Toro Rosson Jaime Alguersuari ajoi samassa Degner-mutkassa ulos keula edellä ja aika-ajo keskeytettiin hetkeksi punaisella lipulla. Pian tämän jälkeen Toyotan Timo Glock ajautui rengasvalliin pääsuoraa edeltäneessä mutkassa ja jakso keskeytettiin jälleen. Selkänsä satuttanut ja haavan vasempaan jalkaansa saanut Glock toimitettiin helikopterilla tarkastukseen sairaalaan, mutta hän ei loukkaantunut vakavammin.
Heikki Kovalainen pyörähti aika-ajoissa kahdesti, kummallakin kerralla Degner-mutkassa. Ensimmäisellä kerralla ensimmäisessä osiossa hän pyörähti puolitoista kierrosta ja jäi osin hiekalle, mutta pystyi heti jatkamaan. Päätösosiossa Kovalainen ajautui ulos kovemmin, kun auto lähti pomppimaan kanttikiven yli ajettaessa. Kovalainen ei loukkaantunut, mutta auton poistaminen rata-alueelta aiheutti kolmannen punaisen lipun. Hänen autoonsa vaihdettiin aika-ajon jälkeen vaihdelaatikko, mistä seurasi viiden lähtöruudun rangaistus. Sama vaihto tehtiin myös Vitantonio Liuzzille.
Buemi ajoi ulos vielä toistamiseen, kun hän menetti autonsa hallinnan toisen osion lopussa. Hän ajautui osin nurmikon puolelle, minkä seurauksena auto lipesi keula edellä päin reunamuuria. Buemi pystyi jatkamaan varikolle saakka, mutta hänen autostaan radalle irronneet osat aiheuttivat keltaiset liput radan viimeiselle sektorille. Kaikkiaan neljä kuljettajaa – Fernando Alonso, Adrian Sutil ja mestaruudesta Sebastian Vettelin kanssa taistelevat Brawn-kuljettajat Jenson Button ja Rubens Barrichello – saivat viiden lähtöruudun rangaistuksen keltaisen lipun huomiottajättämisestä. Buemi sai rangaistuksen esteltyään muita kuljettajia ajassaan rikkoutuneella autolla varikolle.
Road Trip Adventure
thumb|Takaran logo. Road Trip Adventure (myös Road Trip tai Choro Q HG 2) on E-gamen kehittämä videopeli, joka julkaistiin vuonna 2002 Japanissa ja Pohjois-Amerikassa ja vuonna 2003 Euroopassa ja muilla PAL-alueilla. Julkaisijana toimi Japanissa Takara, Amerikassa Conspiracy Entertainment ja Euroopassa ja muilla PAL-alueilla Play It.
Japanin Grand Prix 2009
Aika-ajot
Mark Webber ei ajanut aika-ajoissa lainkaan, koska hänen autoaan ei ehditty saada kuntoon lauantain harjoitusten ulosajon jälkeen.
Road Trip Adventure
Peli yhdistää sekä kilpa-ajo- että seikkailupelin piirteitä, ja monet pitävät sitä parhaana pelinä Choro Q-pelien sarjasta sen suuren ja saumattoman maailman, jossa pelaaja voi vapaasti ajaa, ansiosta. Peli tapahtuu maailmassa, jossa on vain autoja.
Japanin Grand Prix 2009
Kilpailu
thumb|270px|Sebastian Vettel voitti kilpailun. Kilpailun voitti paalupaikalta lähtenyt Red Bullin Sebastian Vettel. Toiseksi tuli Jarno Trulli ja kolmanneksi Lewis Hamilton. Palkintosija jäi Trullin viimeiseksi. Suomalaisista Räikkönen saavutti neljännen sijan. Timo Glock ei osallistunut kilpailuun.
Road Trip Adventure
Tarina
Aloittaessaan pelin Seikkailutilassa (Adventure Mode) nimen ja valuutan valinnan jälkeen pelaaja saa nähtäväkseen videon, jossa maailman presidentti kertoo järjestävänsä World Grand Prix´n, jonka voittajalla on mahdollisuus päästä itse presidentiksi. Sen jälkeen pelaaja löytää itsensä Q´s Factorysta (paikka, jossa voi vaihtaa auton osia aina vanteista moottoriin ja auton koriin saakka), joka sijaitsee Peach Townissa. Pelin päätavoite on päästä presidentiksi ja kerätä kaikki leimat. Leimoja kerätään tekemällä asioita toisten autojen hyväksi, kuten kuljetuksia, tai yksinkertaisesti vierailuja eri taloissa. Leimoja saa myös suorittamalla erilaisia minipelejä. Eräs tavoite on myös valokuva-albumin täyttäminen kuvilla, joita voi ottaa kartassa mustalla pisteellä merkityissä Quick-Pic Shopeissa. Kuvan ottamisen jälkeen valokuvakaupan omistaja (vaaleanpunainen Toyota Vitz) kertoo, missä seuraava valokuvapaikka sijaitsee. Pelissä on myös kaupunki nimeltä My City, pelaajan oma kaupunki, jota voi täydentää puhumalla monille eri autoille eri kaupungeissa, ja joskus ne kysyvät, tietääkö pelaaja kaupunkia, jossa voisi rakentaa talon, kaupan tai vastaavan. Kun kaupunki on valmis, siellä on tavallisten talojen lisäksi mm. koulu, paloasema, poliisiasema ja neljä tehdasta (Q´s Factory, korikauppa, varaosakauppa ja maalikauppa). World Grand Prix´iin päästäkseen pelaajalla on oltava kaksi tiimikaveria. Tiimikavereita voi hankkia puhumalla eri autoille, ja joskus ne kysyvät, voiko pelaajan tiimiin liittyä. Pelaajan on kuitenkin oltava menestynyt hyvin kilpailuissa saadakseen kunnioitusta, faniklubin ja tiimikavereita. Tiimikavereiden nopeus riippuu tietysti myös pelaajan heille antamista osista.
Pelaaminen
Pelin alussa pelaajan on valittava valuutan nimi. Raha on suuri osa Road Trip Adventurea. Sitä käytetään osien vaihtamiseen ja ostamiseen, pankkitilien luomiseen ja mainostamiseen. Rahaa ansaitakseen pelaaja voi ajaa kilpailuja, myydä varaosia ja mainostaa. Pelin maailmassa on viisi kauppaa, joita voi mainostaa: kahvila Peach Townissa (10 rahayksikköä kilometriltä), nuudelikahvila Fuji Cityssä (20 rahayksikköä kilometriltä), konditoria Sandpolisissa (30 rahayksikköä kilometriltä), villakauppa White Mountainilla (40 rahayksikköä kilometriltä) ja kookospähkinäkauppa Papaya Islandilla (50 rahayksikköä kilometriltä). Jokainen kauppa antaa pelaajalle rahaa jokaisesta mainoskyltin kera ajetusta kilometristä. Mainoskylttejä voi laittaa myös tiimikavereille.
Peliä voi pelata yksinpelinä seikkailutilan lisäksi myös Quick Race-tilassa, jossa ajetaan pelkkiä yksittäisiä kilpailuja. Pelaaja saa valita itse radan, jolla kilpailee, mutta ei autoa, sillä se määräytyy valitun radan mukaan.
Peliä on mahdollisuus pelata myös kaksinpelinä. Kun kaksi ohjainta on asennettu PlayStation 2:een, päävalikossa on saatavilla kaksinpelitila, jossa kaksi pelaajaa voi pelata pelejä, kuten liukuovikilpailu ja jalkapallo, sekä joukkuekilpailu, jossa ajetaan kaksi kierrosta vapaavalintaisella radalla. Pelaaja yhden joukkue ajaa punaisilla autoilla, ja pelaaja kahden joukkue sinisillä. Kilpailun jälkeen joukkueiden sijoituksista saamat pisteet lasketaan yhteen, ja enemmän pisteitä saanut joukkue voittaa. Kaksinpeliä on mahdollisuus ajaa myös niin sanotussa Trade Modessa, mikä tarkoittaa sitä, että kun kaksi pelidatan sisältävää muistikorttia on asennettu PlayStation 2:een, pelaajilla on mahdollisuus ostaa osia toisiltansa.
Vastaanotto
Road Trip Adventure on saanut paljon kiitosta osakseen sen suuresta maailmasta, ja siitä, että siellä voi ajaa täysin vapaasti. Peliä on kiitetty myös sen minipelien, kilpailujen ja kaupunkien määrästä. Road Trip Adventurea on usein kritisoitu sen äänistä ja epärealistisista fysiikoista. Joskus auto voi lentää pelissä erikoisista paikoista ilmaan, ja mennä aitojen läpi kovissa vauhdeissa. Toinen kritiikin aihe on ollut pelin grafiikka ja se tosiasia, että useimpien kaupunkien välissä ei ole yhtään rakennusta tai autoa
Haukat (täsmennyssivu)
Haukat/haukka voi tarkoittaa ainakin seuraavia asioita:
Irma Optimisti
Irma Optimisti (oik. Irma Anita Luhta; s. 1952 Vaasa) on suomalainen performanssitaiteilija, kuraattori ja kauppatieteiden tohtori.
Irma Luhta esiintyi ensimmäisen kerran Hopeataivas-performanssilla vuonna 1989. Vuonna 1991 Luhta muutti Turkuun tekemään väitöskirjaa kaaosteoriasta. Toisaalta osallistuminen Helsingin Juhlaviikkojen Performanssikavalkadiin aiemmin samana vuonna oli vahvistanut Luhdan identiteettiä performanssitaiteilijana. Irma Luhdasta tuli Irma Optimisti, jonka humoristisissa esityksissä oli nähtävissä feminismiä, matematiikkaa ja kaaosta. Vuonna 1997 Irma Luhta väitteli tohtoriksi aiheenaan rakenteelliset muutokset kompleksisessa systeemissä.
Vuonna 1999 Irma Optimisti palasi Helsinkiin ja perusti poikansa Lauri Luhdan kanssa Kaapelitehtaan työhuoneelleen tilan, joka sai nimekseen Là-bas. Tilan ympärille muodostui löyhä ryhmä erilaisia taiteen alan toimijoita, jotka järjestivät vuonna 2010 ensimmäisen Là-bas-biennaalin Kiasmassa.
Irma Optimistia on kutsuttu suomalaisen performanssitaiteen uranuurtajaksi, jonka esitykset herättävät huomiota myös kansainvälisesti. Suomen taideyhdistys myönsi Irma Optimistille tunnustuspalkinnon elämäntyöstä vuonna 2012.
Irma Optimistille myönnettiin vuoden 2013 Taiteen valtionpalkinto ja Turun kauppakorkeakoulun vuoden opettaja -palkinto.
Seppo Koski
Seppo Koski tarkoittaa seuraavia henkilöitä:
Kissarutto
Kissarutto (Carnivore protoparvovirus 1) on kissoissa esiintyvä tartuntatauti. Se on erittäin tarttuva, ja sen itämisaika on 2–10 vuorokautta. Kissa, jolla on todettu tai epäillään kissaruttoa, tulisi eristää muista kissoista. Tauti tarttuu eritteiden kautta, ja syntymättömät pennut voivat saada sen emoltaan. Sikiössä parvovirus voi aiheuttaa pikkuaivojen vajaakehitystä. Sairastuneesta kissasta tulee ruokahaluton ja apaattinen, ja se alkaa oksennella ja ripuloida, mikä johtaa kissan kuivumiseen. Kuolleisuus tautiin on suuri, ja ainoa keino tautia vastaan on rokottaminen. Mikäli kissa selviytyy taudista hengissä, se saa siihen elinikäisen immuniteetin.
Aiheuttaja
Kissaruton aiheuttaja on parvoviruksiin kuuluva kissaruttovirus (FPLV, Feline Panleucopenia Virus). Se on hyvin ympäristöolosuhteita ja kemikaaleja kestävä vaipaton DNA-virus, joka säilyy kuukausia tartuntakykyisenä viruksella saastuneessa ympäristössä. Sairastuneet eläimet erittävät sitä runsaasti ulosteissaan. Virus tarttuu helposti, ja tartunnalle alttiit eläimet saattavat saada tartunnan saastuneesta ympäristöstä jopa puhdistuksen ja desinfektion jälkeen.
Virtasalmen koulu
Virtasalmen koulu on Pieksämäen Virtasalmen pitäjän kirkonkylällä toimiva alakoulu (luokka-asteet 0–6). Vuonna 2016 koulua kävi 51 peruskoulun oppilasta.
Kissarutto
Tartunta
Kissaruttovirus leviää sairaan kissan ulosteiden välityksellä ja tarttuu suun kautta. Virus lisääntyy ensin nenänielussa ja leviää sitten verenkierron välityksellä lähes kaikkialle kissan elimistöön. Viruksen lisääntyminen vaatii aktiivisesti jakautuvaa solukkoa. Virus iskee mm. immuunijärjestelmän soluihin, mistä on seurauksena immuunivajavuus. Lymfosyyttien määrän lasku voi johtua suoraan niiden tuhoutumisesta ja epäsuorasti niiden vaeltamisesta kudoksiin. Luuydin on myös viruksen kohteena, mikä selittää taudille tyypillisen valkosolujen määrän dramaattisen laskun.
Oireet
Kissaruton tyypillinen oire on ripuli, joka johtuu suolistonukan vaurioitumisesta viruksen tuhotessa suolen pintasolukkoa. Virus lisääntyy nopeasti jakautuvissa suolen sisäpinnan soluissa. Samanaikainen muu virusinfektio, kuten kissan koronavirus, saattaa pahentaa tautia entisestään. Kissarutto voi tarttua kaikenikäisiin kissoihin. Pennut ovat tartunnalle kaikkein herkimpiä, ja niillä tauti on myös vakavin – yli 90 % tartunnan saaneista menehtyy. Kohdussa tai pian syntymän jälkeen saatu infektio voi vaikuttaa keskushermostoon johtaen pikkuaivojen vaurioitumiseen, joka ilmenee liikehäiriöinä, esim. haparoivana liikkumisena, kaatuiluna ja tärinänä.
Diagnoosi
Kissarutto voidaan todeta osoittamalla virus ulosteesta kaupallisilla pikatesteillä. Näiden testien herkkyys ja tarkkuus on riittävä verrattuna PCR-testaukseen tai perinteiseen viruksen eristämiseen ja viljelyyn soluviljelmissä. Seerumin vasta-aineita voidaan osoittaa erilaisilla serologisilla testeillä.
Hoito
Käyttökelpoista spesifistä eli valikoivaa hoitoa ei ole tarjolla, joten sairaan kissan hoito perustuu sen elintoimintojen tukemiseen ja sekundaaristen eli toissijaisten bakteeritulehdusten torjuntaan. Suonensisäinen nesteytys, jolla pyritään korjaamaan ripulin aiheuttamat neste- ja suolatasapainon häiriöt, on tärkein oireenmukainen hoito. Suolenseinämän vakava vaurioituminen virusinfektion eli tulehduksen seurauksena voi johtaa siihen, että suolensisällön bakteerit pääsevät tunkeutumaan verenkiertoon. Tämä voi helposti aiheuttaa verenmyrkytyksen, koska sairaan kissan immuunijärjestelmä on myös viruksen runtelema. Verenmyrkytyksen ennaltaehkäisyyn käytetään antibioottihoitoa, joka annetaan usein suonensisäisesti.
Vilho Verronen
Vilho Joonas Verronen (12. helmikuuta 1906 Rautio – 25. maaliskuuta 1984)  oli suomalainen kirjailija.
Verrosen romaani Huutolaispoika perustui hänen omiin elämänkokemuksiinsa. Verronen vietti lapsuutensa 1910-luvulla Pohjanmaan maaseudulla ja joutui äitinsä kuoltua huutolaiseksi.
Verrosen vanhemmat olivat maakauppias Joonas Verronen (aikaisemmin Härö) ja Ruusa (o.s. Torvi). Verrosen puoliso oli Anna Kaarina (o.s. Heiniö) vuodesta 1941. Verronen oli saha- ja metsätyöläisenä vuosina 1928–1931, siirtolaisena Kanadassa 1941–1944, ja muun muassa puistonvartijana Tampereella 1946–1967.
Hahnemann
Hahnemann on sukunimi, joka on muun muassa seuraavilla henkilöillä::
Seppo Koski (balettitanssija)
Seppo Einari Koski (10. maaliskuuta 1941 Helsinki – 31. joulukuuta 2007 ) oli suomalainen balettitanssija ja balettipedagogi. Hänet kiinnitettiin Suomen Kansallisoopperan balettiin 1962, ja hän oli ensitanssija vuodesta 1970. Häntä on pidetty teknisesti taitavana ja luonnehtimiskykyisenä. Hän tanssi päärooleja esimerkiksi baleteissa Romeo ja Julia, Joutsenlampi, Carmen ja Spartacus.
Kosken puoliso oli balettitanssija Seija Silfverberg.
Mariscal Sucren kansainvälinen lentoasema
Mariscal Sucren kansainvälinen lentoasema on kansainvälinen lentoasema Quitossa, Ecuadorissa. Se on nimetty Antonio José de Sucren mukaan. Lentoasema aloitti toimintansa vuonna 1960, ja sitä käyttää vuosittain noin 2,5 miljoonaa matkustajaa. Mariscal Sucre on yksi maailman korkeimmalla sijaitsevista lentoasemista (2800 metriä merenpinnan yläpuolella) ja se sijaitsee Quiton keskustasta pohjoiseen. Mariscal Sucressa matkustajilla on käytössään yksi terminaali, joka on jaettu saapuvien ja lähtevien lentojen alueisiin.
Tärkeimmät Quitoon liikennöivät lentoyhtiöt ovat mm. ecuadorilainen TAME, American Airlines (Miami), KLM (Amsterdam) sekä Iberia (Madrid).
Lentoasema sijaitsee keskellä tiheään asuttua aluetta ja on saanut lentokonespottereiden keskuudessa lempinimen "Etelä-Amerikan Kai Tak". Tällä viitataan Hongkongin entiseen lentoasemaan, jolle laskeutuessaan koneet tapasivat lentää hyvin matalalla asuinalueiden yläpuolella.
Varsinkin suurten matkustajakoneiden lähestyminen lentoasemalle on haastavaa, sillä Quito on vuorten ympäröimä kaupunki. Keskeisen sijaintinsa vuoksi sitä ei ole mahdollista laajentaa.
Kiehinen
thumb|Kiehinen Kiehinen on vuoltu sytyke, tulen sytyttämisen apukeino. Se tehdään puusta veistämällä tai vuolemalla puukappaleen pinnasta ohuita lastuja, jotka jäävät juurestaan puuhun kiinni. Tällä tavalla puukappaleen pinta-ala suurenee ja palaminen helpottuu.
Kiehinen asetellaan sytykkeeksi lastut alaspäin, jotta tuli nousee niiden väliin.
Carlos Alberto Dias
Carlos Alberto Dias (s. 5. toukokuuta 1967 Brasília) on brasilialainen entinen jalkapalloilija.
Tauno Aitio
Tauno Olavi Aitio (17. syyskuuta 1917 Turku – 30. syyskuuta 1996) oli suomalainen jalkapalloilija.
Keskustukena pelannut Aitio edusti koko uransa ajan 1937–1952 Turun Palloseuraa. Hän oli hankkimassa TPS:lle neljää Suomen mestaruutta (1939, 1941, 1945 ja 1949) ja neljää SM-hopeaa. Kaikkiaan Aitio pelasi 14 kauden aikana 176 pääsarjatason ottelua.
Suomen maajoukkueessa Aitio pelasi yhden maaottelun 1943 Unkaria vastaan.
Aitio saavutti mestaruuden myös käsipallossa Turun Palloseurassa 1944.
Aitio kuului TPS:n johtokuntaan ja harrasti torvisoittoa. Hän oli ammatiltaan liikennetarkastaja.
Historikerstreit
Historikerstreit oli Länsi-Saksassa vuosina 1986–1989 käyty natsi-Saksan ja holokaustin historian tulkintoja koskenut kiista, johon osallistui historioitsijoita, filosofeja sekä toimittajia. Kiistan osapuolia olivat muiden muassa Ernst Nolte, Andreas Hillgruber ja Jürgen Habermas, joista kaksi ensin mainittua esittivät oikeistolaisen tulkinnan kiistan aiheena olleista tapahtumista ja viimeksi mainittu kritisoi heidän argumenttejaan vasemmistolaisesta näkökulmasta.
Ronald Reaganin vierailu Bitburgissa
Historikerstreitia edeltäneenä vuonna 1985 Yhdysvaltain presidentti Ronald Reagan vieraili Länsi-Saksassa Bitburgin sotilashautausmaalla ja laski seppeleen toisessa maailmansodassa kaatuneiden saksalaisten sotilaiden muistoksi. Bitburgin haudoista osa on SS-miesten hautoja. Länsi-Saksan liittokansleri Helmut Kohl laski seppeleen samassa tilaisuudessa. Ennen kyseistä vierailua Reagan sanoi, että saksalaiset sotilaat olivat yhtä paljon natsismin uhreja kuin juutalaisetkin. Seppeltenlaskua kritisoi vasemmiston lisäksi osa konservatiiveista, kuten liittopresidentti Richard von Weizsäcker, joka oli toisen maailmansodan veteraani. Kirjailija Elie Wiesel piti Reaganin mainintaa SS-miehistä historian häpäisynä. Reagan oli kuitenkin omassa kommentissaan tehnyt eron SS-miesten ja tavallisten sotapalvelukseen pakotettujen saksalaisten välillä.
Ernst Nolten teesit
Seuraavana vuonna Frankfurter Allgemeine Zeitung julkaisi Ernst Nolten kirjoituksen, jossa hän käsitteli Bitburgin seppeltenlaskua ja saksalaisten suhdetta historiaansa. Nolte väitti muun muassa, että
Historioitsija Eberhard Jäckel kirjoitti Noltelle vastineen, jossa hän sanoi holokaustin olleen ainutkertainen tapahtuma eli singulariteetti, koska missään muualla ei valtiovalta ole päättänyt surmata kokonaista ihmisryhmää niin täysin kuin mahdollista ja ryhtynyt toteuttamaan päätöstään kaikin käytettävissä olevin keinoin.
Muita mielipiteitä
Länsi-Saksan tiedotusvälineet seurasivat Historikerstreitia tiiviisti. Keskustelun sävy oli usein kiivas. Noltesta tuli persona non grata Saksan akateemisissa piireissä, ja hänen autonsa poltettiin.
Merilintu
Merilinnut ovat lintuja, jotka ovat sopeutuneet elämään meriympäristöissä. Vaikka merilintujen elintavat, käyttäytyminen ja fysiologia suuresti vaihtelevat, niiden kehityksessä on esiintynyt huomattavaa konvergenttia evoluutiota, kun samat ympäristön asettamat haasteet ja ekologiset lokerot ovat johtaneet samanlaisiin adaptaatioihin.
Yleensä ottaen merilinnut elävät kauemmin, pesivät myöhemmin ja tuottavat vähemmän poikasia kuin muut linnut mutta ne uhraavat paljon aikaa jälkeläisiinsä. Useimmat lajit pesivät yhdyskunnissa, joiden koko voi vaihdella muutamista kymmenistä miljooniin lintuihin.
Monet merilinnut harhautuvat rannikoille vain voimakkaiden myrskyjen yhteydessä.
Migraatio
Useimpien lintujen tapaan merilinnut lähtevät muuttolennolle pesimäkauden jälkeen. Muutkin lajit suorittavat päiväntasaajan yli ulottuvia muuttolentoja, niin pohjoisesta etelään kuin etelästä pohjoiseenkin. Pesimäkauden jälkeen Meksikon Baja Californian kaunotiirapopulaatiosta osa muuttaa pohjoiseen keski-Kalifornian rannikkoalueille, kun taas osa muuttaa kauemmas etelään Perun ja Chilen rannikoille.
Martti Tarvainen
Martti Kustaa Tarvainen (6. elokuuta 1897 Pieksämäki – 2. marraskuuta 1985 Oulu) oli suomalainen kuvanveistäjä ja taidemaalari.
Tarvainen opiskeli vuosina 1915–1917 Turun Taideyhdistyksen piirustuskoulussa ja vuosina 1924–1925 Suomen Taideyhdistyksen piirustuskoulussa.
Joulu on rakkautta
Joulu on rakkautta on Matin ja Tepon jouluaiheinen vuonna 1989 julkaistu studioalbumi. Albumi sai kultalevyn.
Osa albumin kappaleista löytyy vuonna 2004 ilmestyneessä albumissa Joulun aika.
Jolo
Jolo on saari Filippiineillä. Se sijaitsee Sulusaarilla Mindanaon ja Borneon välissä.
Sinikorvaluri
Sinikorvaluri (Psitteuteles iris) on silmälasilurien sukuun kuuluva kaija. Joskus se luokitellaan sateenkaarilurien sukuun.
Jolo
Jolon pinta-ala on 894 km² ja asukasluku noin 450 000. Jolon saarella sijaitsee Sulun maakunnan pääkaupunki Jolo. Kaupungissa asuu noin kolmannes koko saaren väestöstä.
Sinikorvaluri
Koko ja ulkonäkö
Linnun pituus on noin 20 cm. Aikuisen linnun höyhenpuku on yleisväriltään vihreä, kellanvihreä alapuolelta ja siipien alapeitinhöyhenistä. Otsa, päälaki ja silmän takaosa ovat punaiset (naaraalla otsa on vihreän ja punaisen kirjava), silmästä niskaan ulottuu punavioletti vyö, niska harmaansininen, korvan peitinhöyhent vaalean sinivihreät, poskilaikut vihreät (naaraalla kellertävät) ja rintahöyhenten reunat tummemmat tehden viiruisen vaikutelman. Pyrstö on päältä vihreä ja alta kellertävä, nokka oranssi, iiris oranssi ja koivet siniharmaat. Nuori lintu muistuttaa naarasta mutta otsassa on vähemmän punaista, nokka on ruskehtava ja iiris ruskea.
Esiintyminen
Sinikorvaluri esiintyy Timorilla ja läheisellä Wetarin saarella Indonesiassa.
Jolo
Panttivankitilanne
Abu Sayyaf -järjestö otti pääsiäispäivänä 23. huhtikuuta 2000 panttivangeiksi joukon Sipadanin saarella olleita länsimaalaisia turisteja, muun muassa suomalaiset Seppo Fräntin ja Risto Vahasen, ja veivät Joloon, jossa he olivat vankeina saman vuoden syyskuun 9. päivään saakka.
Sinikorvaluri
Esiintyminen
Sinikorvalurin kanta on silmälläpidettävä.
Elinympäristö
Sinikorvalurit elävät metsissä aina 1 500 metrin korkeudelle saakka.
Lisääntyminen
Ilmeisesti yksiavioinen. Pesintä tunnetaan puutteellisesti.
Ravinto
Sinikorvalurit liikkuvat tavallisesti perhekunnittain tai pienissä parvissa. Ne syövät kukkia, siitepölyä, mettä, hedelmiä ja hyönteisiä. Niiden nokka ja kieli ovat erilaistuneet siten, että nokka on kapea ja kielen päässä on eräänlainen harja.
Oakley
Oakley tarkoittaa muun muassa seuraavia:
Kaj Ekman
Kaj Oskar Ekman (s. 2. maaliskuuta 1964, Vaasa) on suomalainen entinen kymmenottelija. Hän edusti seuratasolla Vasa Idrottssällskapia.
Ekman edusti Suomea yleisurheilun EM-kisoissa 1990, jossa hänen sijoituksensa kymmenottelussa oli 19. Hän voitti kymmenottelun Suomen mestaruuden vuosina 1988 ja 1990, ja otteli ennätyksekseen 7931 pistettä vuonna 1991. Ekman oli erityisen hyvä 400 metrin juoksussa, jossa hän saavutti parhaimmillaan ajan 47,00 vuonna 1992. Hän edusti Suomea 400 metrillä myös Suomi-Ruotsi-maaottelussa vuosina 1992 ja 1993.
Kaj Ekmanin isä on telinevoimistelun olympiavoittaja Eugen Ekman.
FN Browning M1910
FN Browning M1910 on yhdysvaltalaisen John Moses Browningin suunnittelema massasulkuinen itselataava pistooli. Pistoolia valmisti belgialainen Fabrique Nationale de Herstal (FN) vuodesta 1910 vuoteen 1983 arviolta noin 700 000 kappaletta. M1910:n rekyylijousi on sijoitettu piipun ympärille ja se on varustettu erillisen varmistinvivun lisäksi kahva- ja lipasvarmistimella.
Käyttö Suomessa
Puolustusvoimat ei sotien välisenä aikana hankkinut näitä pistooleja käyttöönsä. Sen sijaan poliisi osti niitä huomattavia määriä. Puolustusvoimat osti vuonna 1940 2 500 kappaletta 7,65 millimetrin Browning-kaliiperista M1910-pistoolia Belgiasta. Aseet jaettiin yleensä muille kuin rintamajoukolle ja pian sodan jälkeen lähes kaikki siirrettiin poliisin virka-aseiksi, missä tehtävässä ne palvelivat 1990-luvulle asti. Osa poliisin virka-aseista varustettiin Suomessa uusilla kahvalevyille, joissa on poliisin miekkaleijona.
Friedrich von Maydell
Friedrich (Frederich) Karl Viktor von Maydell-Felks (s. 10. lokakuuta 1899) oli venäläissyntyinen paroni sekä Suomessa ja Saksassa toiminut elokavaohjaaja. Hän tuli tunnetuksi niin sanotun Maydell-jutun yhteydessä.
Baltiansaksalainen Maydell oli lähtenyt vallankumouksen jälkeen Venäjältä, osallistunut kertoman mukaan vapaaehtoisena Suomen sisällissotaan valkoisten puolella ja elänyt sitten emigranttina Saksassa ja toiminut siellä elokuva-alalla.
Maaliskuussa 1932 Suomen Tukholman-lähetystön lähetystösihteeri Sigurd von Numers myönsi hänelle Nansen-passin. Maydell oli kuvaajana Gustav Ucickyn Universum Film-yhtymälle ohjaamassa saksalaisessa elokuvassa Aamunkoitto (Morgenrot), joka oli 1933 ensimmäinen Saksassa ensi-illan saanut kansallissosialistinen elokuva. Elokuvan sukellusvenekohtauksia kuvattiin kesällä 1932 Suomenlinnassa, kun Suomi oli ainoa maa, joka suostui antamaan sukellusvenekalustoaan käytettäväksi kuvauksissa. Kuvausten aikana sittemmin Neuvostoliittoon loikannut luutnantti Vilho Pentikäinen toimi kuvausryhmän ja Suomen armeijan välisenä yhteysupseerina. Myöhemmin elokuvan esittäminen Suomessa kuitenkin kiellettiin.
Erämaan turvissa
Maydell ohjasi Suomessa vuonna 1931 elokuvan Erämaan turvissa (esitettiin myös nimillä Tundra–Valse Triste ja Oliko hän vakoilija?) yhdessä Kalle Kaarnan ja Carl von Haartmanin kanssa. Kaarnan elokuvayhtiö Sarastus Oy:n tuottaman elokuvan tapahtumat sijoittuivat Suomen suuriruhtinaskuntaan vuoteen 1913. Pääosissa olivat suomalainen Hanna Taini ja venäläistä upseeria esittänyt saksalainen Bernhard Goetzke. Upseeri pelastaa Tainan esittämän naisen Helsingin kadulta ohranan kynsistä. Heidän välilleen syntyy romanssi, mutta upseeri pidätetään kesken ravintolaillan ja karkotetaan vallankumuksellisten avustamisesta syytettynä Siperiaan. Elokuva ei menestynyt Suomessa taloudellisesti ja äärioikeisto tuomitsi sen epäkansalliseksi "ryssäläisestä aiheestaan ja ruotsinkielisyydestään". Elokuvaa esitettiin myös Saksassa ja Tšekkoslovakiassa, mutta näistä esityksistä saadut tulot Maydell piti itsellään.
Maydell-juttu
Tammikuussa 1933 Maydell tapasi von Numersin Tukholmassa keskustellakseen uudesta filmihankkeestaan. Kieltolakiaiheisen 96 %-nimisen elokuvan käsikirjoituksen oli tehnyt neuvostoliittolainen Alexander Alexandrovitsh Vanitskin (s. 1906) joka oli toiminut Moskovassa elokuvaohjaaja Vsevolod Pudovkinin apulaisena. Maydellin mukaan Suomen yleisesikunta oli luvannut elokuvan kuvauksia varten käytettäväksi sotalaivoja, lentokoneita ja sotaväen osastoja. Elokuvan rahoitus oli kuitenkin estynyt Hitlerin noustua valtaan Saksassa, ja nyt Maydell etsi rahoitusta elokuvalle Ruotsista ja Suomesta. Von Numers lupasikin auttaa rahoituksen hankkimisessa, mutta pian selvisi ettei rahoitus tulisi onnistumaan. Tämän jälkeen Maydell pyysi von Numersia auttamaan häntä ottamaan yhteyttä Ruotsin kuningashuoneen prinssiin Lennart Bernadotteen.
Von Numers kieltäytyi oman kertomuksensa mukaan tästä, mutta Maydell pääsi kuitenkin tapaamaan Bernadottea käyttämällä hyväksi tuttavuuttaan von Numersiin. Elokuvauksesta kiinnostunut Bernadotte innostuikin hankkeesta ja matkusti sen johdosta Suomeen. Filmialalla työskennellyt ruotsalainen luutnantti Robert Wahlberg, jota Maydell oli myös käynyt tapaamassa, piti filmihanketta epäilyttävänä ja sen vetäjiä huijareina ja Moskovan asiamiehinä. Hän varoitti suomalaisia olemasta tekemisissä Maydellin kanssa, ja tämän jälkeen von Numers välitti varoituksen myös Bernadotten asianajajalle.
Suomen Tukholman-lähetystössä lähetystösihteerinä toiminut Teo Snellman välitti varoituksen Suomen ulkoministeriölle ja varoitti myös ruotsalaisia viranomaisia vaikkei ollutkaan saanut jälkimmäiseen esimiestensä lupaa. Snellmanin mukaan Maydell ja Vanitskin olivat bolsevikkeja ja olivat tulleet Suomeen valmistelemaan bolsevistista propangandaelokuvaa. Elokuvan Suomessa kuvattavaa kuvausmateriaalia tultaisiin Snellmanin mielestä käyttämään ulkomailla Suomen maineen mustaamiseen ja siinä kuvattaisiin suomalaiset upseerit rappeutuneiksi ja bolsevismille alttiiksi sekä väitettäisiin Suomen ja Ruotsin suhteiden olevat huonot. Snellmanin varoituksen johdosta Suomen ulkoministeriö pyysikin Etsivää keskuspoliisia tutkimaan Maydellin ja hänen vaimonsa Hanna von Maydellin taustoja. Etsivä keskuspoliisi sai myös tehtäväkseen valvoa elokuvan kuvausta Suomessa.
Elokuvan kuvauksia varten Suomeen saapui kaksi kuvausryhmää, toinen Ruotsista ja toinen Saksasta. Ruotsista tulleeseen ryhmään kuuluivat muun muassa elokuvan ohjaajaksi aiottu Per Axel Branner ja näyttelijät Margit Manstad ja Uno Henning. Ryhmät majoittuivat Helsingissä Hotelli Torniin ja vuokrasivat käyttöönsä auton ja autonkuljettajan. Ryhmä kävi myös Kolilla Pohjois-Karjalassa mutta ei kuvannut siellä mitään. Hotelli Torniin olivat asettuneet elokuvahankkeen merkeissä myös prinssi Bernadotten lähipiiriin kuuluneet vapaaherra Bertil von Alfthan ja ratsumestari Carl von Haartman. Ulkoministeri Antti Hackzell pelkäsi Bernadotten joutuvan vedetyksi mukaan johonkin skandaaliin ja varoitti tätä Ruotsin Suomen-lähettilään von Heidelstamin välityksellä. Bernadotte palasikin nopeasti Ruotsiin, ja koko filmihanke kariutui lopulta Suomen opetusministeriön kielteiseen kantaan.
Etsivä keskuspoliisi sai selville, että prinssi Bernadotte oli tallettanut Suomeen tultuaan filmiyhtiön tilille 100 000 markkaa, jonka elokuvan kuvausryhmä oli käyttänyt vajaassa kahdessa viikossa. Maydellin arveltiin myös maksaneen vanhoja velkojaan osalla rahoista. Elokuvahankkeessa mukana ollut ruotsalainen filmiväki sai palkkansa ja päivärahansa, mutta esimerkiksi kuvausta varten studion vuokralle luovuttanut Fennia Filmi jäi ilman saataviaan. Etsivä keskuspoliisi tiedusteli myös helmikuussa 1933, voitaisiinko Suomessa oleskelleet Maydell ja Vanitskin karkottaa maasta.
Ruotsalaisissa kansallissosialistisissa lehdissä jatkettiin kirjoittelua elokuvahankkeesta vielä hankkeen kaatumisen jälkeenkin. Lehtikirjoituksissa väitettiin Suomen lähettilään Rafael Erichin ja lähetystösihteeri von Numersin sekaantuneen elokuvahankkeeseen ja vihjattiin, että juutalaiseksi väitetty Erich oli suhtautunut myönteisesti Maydelliin rotu- ja sukulaisuussuhteiden vuoksi. Kirjoituksissa otettiin esille myös Rafael Erichin veli Mikko Erich, jota kuvattiin marxilaiseksi agitaattoriksi. Lähetystösihteeri Teo Snellman raportoi tästä kirjoittelusta Suomen ulkoministeriölle. Rafael Erich piti lehtikirjoituksia Snellmanin laatimina, ja hän yritti myös Ruotsin yleisesikunnan tiedustelun kautta päästä selville, kuka oli laatinut lehtikirjoitukset. Snellman puolestaan kiisti tämän ja vaati, että hänen maineensa puhdistettaisiin. Jupakka tuli päätökseen kesäkuussa 1934, kun ulkoministeri Hackzell vapautti Snellmanin tehtävistään, koska yhteistyö Snellmanin ja Erichin välillä ei näyttänyt sujuvan. Virasta erottaminen katkeroitti Snellmanin, joka liittyi mukaan Suomessa toimineiden kansallissosialististen ryhmien toimintaan. Snellman julkaisi vuonna 1936 omakustanteena kirjan Erich, Maydel[!] ja Tukholman selkkaus, jossa hän esitti oman kantansa Maydell-jutusta.
Aiheesta muualla
Lehtiuutisia Tukholman lähetystöselkkauksena tunnetun Maydell-jutun vaiheilta:
Suomi huiput – 20 hittiä
Suomi huiput – 20 hittiä on Anita Hirvosen kokoelma-albumi.
Helibor
thumb|300px|Helibor vuosina 1990–1998 Helibor (Helsinki Interbank Offered Rate ) oli vuosina 1987–1998 suomalainen päivittäin julkaistava viitekorko, jolla pankit tarjoutuivat lainaamaan vakuudettomasti varoja toisille pankeille. Se laskettiin keskiarvona suomalaisten pankkien markkamääräisten sijoitustodistusten ostonoteerauksista. Helibor ilmoitettiin kahden desimaalin tarkkuudella 1, 2, 3, 6, 9 ja 12 kuukauden aikajaksoille.
Tuohikotti
Tuohikotti on kylä, tilastoalue ja entinen tilastollinen taajama Kouvolan Valkealassa. Tilastoalueeseen kuuluu Tuohikotin, Pyöriälän, Heikkilän, Parolan, Inkerilän, Rämälän, Metsä-Rämän, Rasin ja Penttilän kylät. Tuohikotti sijaitsee entisen Valkealan kunnan koillisosassa, noin 25 kilometrin päässä Valkealan kirkonkylältä ja noin 35 kilometrin päässä Kouvolasta. Tilastoalueen väkiluku oli 449 vuonna 2015. Talouksia alueella on 175 ja kesäasuntoja noin 320. Kouvolan kaupungin aluejaossa Tuohikotin alueella sijaitsee Kangasrannan kaupunginosa, johon kuuluu lisäksi myös Kääpälän kylä ja Vekaranjärven varuskunta.
Natalia Lafourcade
pienoiskuva|Natalia Lafourcade vuonna 2018. María Natalia Lafourcade Silva (s. 26. helmikuuta 1984 México) on meksikolainen pop- ja rocklaulaja, joka on voittanut useita Latin Grammy -palkintoja. Hän debytoi vuonna 2003 sooloalbumilla Natalia Lafourcade ja perusti vuonna 2004 rockkokoonpanon Natalia y la Forquetina.
Lafourcade innostui muusikkovanhempiensa takia jo varhain musiikista. Hän tiesi varhaisesta iästä alkaen, että hänestä tulisi taiteilija; lapsena hän opiskeli maalaamista, teatteria ja musiikkia. Viimeksi mainittua hän harrasti huilun-, kitaran-, pianon- ja saksofoninsoiton sekä laulamisen muodossa. Lafourcaden tuotantoon ovat vaikuttaneet Fiona Apple, Björk, Café Tacuba ja Zuco 103.
Tuohikotti
Tuohikotissa on ABC-myymälä ja asiamiesposti. Siellä on myös kirkko ja paloasema. Tuohikotin koulu lakkautettiin keväällä 2012. Kylässä on ollut myös neljä kyläkauppaa (Kytö, Rämä, Ripatti ja Osuuskauppa), neuvola ja kolme pankkia (Osuuspankki, Valkealan Säästöpankki ja Postipankki).
Chagasin tauti
thumb|Chagasin tautia sairastava panamalainen lapsi, jolla on Chagasin taudille tyypillinen silmän turpoaminen ns. romaña sign. thumb|Alueet, joilla tautia esiintyy Chagasin tauti eli amerikkalainen trypanosomiaasi on Trypanosoma cruzi -alkueläimen aiheuttama tappava trooppinen tauti, joka yleisimmin siirtyy ihmiseen ja muihin eläimiin Triatoma-suvun luteiden välityksellä, mutta se voi levitä myös esimerkiksi verensiirrossa, elinsiirrossa tai äidinmaidossa.
Tuohikotti
Tuohikotti on Veikko Koppisen romaanin Räjähtävä tyhjyys keskeisiä tapahtumapaikkoja. Mikko-Pekka Heikkisen veijariromaanin Terveiset Kutturasta ratkaisutaistelu käydään Kouvolan koilliskulman ABC-huoltamolla. Tuohikottia ei mainita nimeltä, mutta viittaukset lähikyliin ja maantieteellisiin paikkoihin kertovat selvästi Tuohikotista.
Chagasin tauti
Taudin oireet riippuvat sen vaiheesta. Ensimmäisessä, akuutissa vaiheessa oireet ovat hyvin lieviä. Taudin edetessä oireita ovat sydänongelmat ja suoliston epämuodostumat. Tautia esiintyy vain Amerikassa, erityisesti Meksikon ja Keski- sekä Etelä-Amerikan köyhillä kaupunkialueilla, mutta tautia on myös, joskin harvoin, esiintynyt myös eteläisessä Yhdysvalloissa. Tauti on nimetty brasilialaisen lääkärin Carlos Chagasin mukaan. Hän kuvaili ensimmäisen kerran taudin oireet vuonna 1909. Tautia sairastaa (vuodesta 2008 laskien) 16–18 miljoonaa ihmistä, ja siihen kuolee noin 20 000 ihmistä vuosittain.
Tuohikotti
Aiheesta muualla
61.08944°N, 27.06222°W
Chagasin tauti
Chagasin tautia on tavattu myös Euroopassa, etenkin Etelä-Euroopassa. On arvioitu, että matkailijat ovat tuoneet sitä mukanaan Etelä-Amerikasta.
Chagasin tautia hoidetaan nifurtimoksilla ja bentsnidatsolilla. Lääkkeillä on kuitenkin huomattavia sivuvaikutuksia.
Alankomaiden NUTS-aluejako
Alankomaiden NUTS-aluejako on kolmetasoinen kansainvälisiin tilastointitarkoituksiin kehitetty aluejako. NUTS1-tasolla Alankomaat jakaantuu neljään alueeseen, NUTS2-tasolla 12 provinssiin ja NUTS3-tason muodostavat 40 analyyttisiä tutkimuksia varten omiksi alueiksiin jaettua COROP-yksikköä.
NUTS-alueet on jaettu seuraavan taulukon mukaan:
Jönköpingin bussiturma
Jönköpingin bussiturma sattui sunnuntaina Pyhän Siegfriedin päivänä 15. helmikuuta 1976 Ruotsissa. Scania CR 145 -tyyppinen linja-auto oli tilausajona tehdyllä matkalla valtatiellä 40 Göteborgista Tranåsiin. Autossa oli 42 matkustajaa, joista pääosa oli eläkeläisiä. Yllättäen auton takarenkaat syttyivät tuleen Jönköpingin länsipuolella, ja tuli levisi räjähdysmäisesti. Auto tuhoutui täydellisesti, ja palo surmasi 15 matkustajaa, joita ei ehditty saada tarpeeksi nopeasti autosta. Lisäksi noin kymmenen matkustajaa loukkaantui. Kuolleet matkustajat menehtyivät muoviaineksen palamisesta syntyneeseen syanidipitoiseen myrkylliseen kaasuun. Onnettomuusauto oli täyttänyt ruotsalaiset paloturvallisuusstandardit. Onnettomuus oli tuhoisin Ruotsissa sitten vuoden 1948. Tapauksen jälkeen ruotsalaiset viranomaiset joutuivat tiukentamaan paloturvallisuusmääräyksiään.
Apastroni
Apastroni (apoastroni) on tähteä kiertävän ellipsiradan kaukaisin piste, esimerkiksi jos eksoplaneetta on ratansa tähdestä kaukaisimmassa pisteessä, se on apastronissa. Apoapsi on yleisesti jotain kappaletta kiertävän toisen kappaleen kaukaisin piste ellipsiradalla.
Periastroni
Periastroni on tähteä kiertävän ellipsiradan lähin piste. Esimerkiksi jos eksoplaneetta on ratansa tähteä lähimmässä pisteessä, se on periastronissa. Periapsis on yleisesti jotain kappaletta kiertävän toisen kappaleen läheisin piste ellipsiradalla.
उपसौर और अपसौर
Jerusalem-kvartetti
Jerusalem-kvartetti on Jerusalemissa perustettu israelilainen jousikvartetti, joka perustettiin vuonna 1993 viulisti Avi Abramovitchin johdolla. Sen muodostavat viulistit Alexander Pavlovski ja Sergei Bresler, alttoviulisti Amichai Grosz sekä sellisti Kyril Zlotnikov.
Jerusalem-kvartetti voitti vuonna 1996 Jerusalemin akatemian kamarimusiikkikilpailun ja vuonna 1997 Grazin kansainvälisen kilpailun esittämillään György Kurtágin ja Béla Bartókin teoksilla. Vuosina 1999–2000 se kuului BBC:n New Generation Artists ohjelmaan.
Kvartetti on konsertoinut muun muassa Amsterdamin Concertgebouwissa, Berliinin ja Dortmundin Konzerthauseissa ja Lontoon Wigmore Hallissa. Vuonna 2000 Jerusalem-kvartetti vieraili Kuhmon kamarimusiikkijuhlilla Se on tehnyt yhteistyötä muun muassa Mitsuko Uchidan, Jessye Normanin ja Daniel Barenboimin kanssa.
Jerusalem-kvartetti levyttää Harmonia mundi -levymerkille ja on julkaissut muun muassa Antonín Dvořákin, Dmitri Šostakovitšin ja Joseph Haydnin musiikkia sisältäviä levyjä.
Elizabeth Deignan
Elizabeth Mary "Lizzie" Deignan o.s. Armitstead (s. 18. joulukuuta 1988 Otley, West Yorkshire ) on englantilainen rata- ja maantiepyöräilijä.
Deignan aloitti maantiepyöräilyn ammattilaisuransa 2007. Hän saavutti Lontoon olympialaisissa 2012 hopeaa maantieajossa hävittyään loppukirissä Marianne Vosille. Hän voitti maantieajon maailmanmestaruuden Richmondissa 2015 oltuaan nopein kärkiryhmän loppukirissä. Lisäksi hän sai hopeaa joukkueaika-ajossa. Hän voitti maantiepyöräilyn maailmancupin kokonaiskilpailun 2014 ja 2015.
Deignan saavutti ratapyöräilyn MM-kilpailuissa kultaa joukkuetakaa-ajossa, hopeaa linja-ajossa ja pronssia pisteajossa 2009 sekä hopeaa ratapyöräilyn "moniottelussa" eli omniumissa ja joukkuetakaa-ajossa 2010.
Saavutuksia
Lähteet: Cycling Archives, Pro Cycling Stats
Prime-korko
Prime-korko on yksittäisen pankin oma viitekorko ja sitä muutetaan pankin omalla hallinnollisella päätöksellä. Prime-korkoon vaikuttavat yleinen korkotaso, inflaatio-odotukset sekä talouden näkymät. Normaalisti primea muutetaan muutamia kertoja vuodessa. Prime-korkoa on arvosteltu siitä, että pankit nostavat sitä verraten nopeasti markkinoilla määräytyvän Euribor-koron nousun mukana, mutta pankit eivät vastaavasti laske sitä yhtä nopeasti Euribor-koron laskun mukana. Tämä on pankeille taloudellisesti kannattavaa, koska marginaali eli korkoero verrattuna markkinakorkoon on tällöin korkeampi. Tätä pankit ovat perustelleet siten, että Prime-koron muuttuessa hitaammin kuin Euribor koron, hyötyvät tallettajat paremmasta talletuskorosta pidempään.
Alun perin prime-korko on peräisin Yhdysvalloista, jossa suuria ja pitkäaikaisia asiakkaita palkittiin pankin omalla korolla, joka oli markkinoiden muita korkoja alhaisempi. Tästä juontaa nimitys prime- eli etukorko.
Suomen kielen lautakunta ehdotti vuonna 1990 prime-koron suomennokseksi sanaa ykköskorko.
Tammet
Tammet (Quercus) on pyökkikasvien (Fagaceae) heimon suku. Lajeja esiintyy luonnonvaraisena pohjoisella pallonpuoliskolla ja niihin kuuluu sekä lehtensä varistavia että ainavihreitä lajeja. Lajeja tunnetaan noin 500. Niiden tärkein yhteinen tuntomerkki on tammenterho; kuppimaisessa pohjuksessa kasvava ohutkuorinen, pähkinämäinen siemen.
Tammi on valittu Englannin, Liettuan, Puolan, Ranskan, Saksan, Viron, Walesin ja Yhdysvaltojen kansallispuuksi.
Lajeja
Eurooppalaisia lajeja:
Aasialaisia lajeja:
Afrikkalaisia lajeja:
Pohjoisamerikkalaisia lajeja:
Heh
Heh (myös Hah) oli muinaisessa Egyptissä ikuisuuden ja päättymättömyyden henkilöitymä. Hehin hieroglyfimerkki tarkoitti "miljoonaa", ja Heh liittyi ajatukseen miljoonista vuosista. Hehin jumalpuolisoksi kuvattiin toisinaan Hehet. Egyptiläisessä mytologiassa Heh luettiin puolisonsa Hehetin kanssa Hermopoliin alkujumalkahdeksikko ogdoadiin.